
                                       PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                                   Bucureşti,  8.11.2005

                                   Nr.  P.L.X - 509


                                                                   RAPORT

asupra proiectului de Lege pentru modificarea şi completarea Ordonanţei de urgenţă a Guvernului nr. 214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România



În conformitate cu prevederile art. 89 din Regulamentul Camerei Deputaţilor, republicat,  Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru modificarea şi completarea Ordonanţei de urgenţă a Guvernului nr. 214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România, trimis cu adresa  nr.P.L.X.- 509  din 7 noiembrie 2005, înregistrat sub nr. 31/915 din 8 noiembrie 2005.

În raport de obiectul şi conţinutul său, proiectul de lege face parte din categoria legilor ordinare. 


Potrivit prevederilor art. 75 din Constituţia României şi ale art. 86 alin. 3 pct. 1, competenţa decizională în cazul acestui proiect de lege aparţine Camerei Deputaţilor.


Senatul a adoptat proiectul de lege în şedinţa sa din 31 octombrie 2005.

Consiliul Legislativ a avizat favorabil proiectul de lege, conform avizului nr. 792/29.06.2005.

Proiectul de lege vizează remedierea unor deficienţe generate de lacunele de reglementare a aspectelor procedurale, precum şi de absenţa corelării cu alte acte normative cu caracter reparatoriu.


În conformitate cu prevederile art. 60 din Regulamentul Camerei Deputaţilor, membrii comisiei  au examinat proiectul de lege mai sus menţionat, în şedinţa din   8 noiembrie 2005. 


La dezbaterea proiectului de lege a participat, din partea Ministerului Justiţiei, doamna consilier juridic  Claudia Roşianu.

În urma dezbaterii, membrii comisiei au hotărât, cu unanimitate de voturi, ca proiectul de Lege pentru modificarea şi completarea Ordonanţei de urgenţă a Guvernului nr. 214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România să fie supus, spre dezbatere şi adoptare, plenului Camerei Deputaţilor, în forma adoptată de către Senat, cu amendamentele prezentate în anexa la prezentul raport.
                                PREŞEDINTE 


                                    SECRETAR                        
                                 Sergiu ANDON 




              George BĂEŞU
Consilier
Dr. Nicolae Voiculescu
ANEXA

AMENDAMENTE ADMISE:
	Nr.

Crt.
	Text  act normativ de bază
	Text  Senat
	Text propus de comisiei (autorul amendamentului)
	Motivare

	1
	
	LEGE

pentru modificarea şi completarea Ordonanţei de urgenţă a Guvernului nr. 214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România


	        Nemodificat.
	

	2
	
	Art. I. - Ordonanţa de urgenţă a Guvernului nr. 214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România, publicată în Monitorul Oficial al României, Partea I, nr. 650 din 30 decembrie 1999, aprobată cu modificări şi completări prin Legea nr. 568/2001, cu modificările şi completările ulterioare, se modifică şi se completează, după cum urmează:


	           Nemodificat.
	

	3
	     ( Text  din O.U.G. nr.214/1999 , cu modificările  şi completările  ulterioare) 
Art.1. -  (1) Prin prezenta ordonanţă de urgenţă se recunoaşte calitatea de luptător în rezistenţa anticomunistă desfăşurată în perioada 6 martie 1945 - 22 decembrie 1989 persoanelor condamnate pentru infracţiuni săvârşite din motive politice sau supuse, din motive politice, unor măsuri administrative abuzive.  

	1. Alineatul (1) al articolului 1 se modifică şi va avea următorul cuprins:
“(1) Prin prezenta ordonanţă de urgenţă se recunoaşte calitatea de luptători în rezistenţa anticomunistă persoanelor condamnate pentru infracţiuni din motive politice sau supuse din motive politice unor măsuri administrative abuzive în perioada 6 martie 1945 - 22 decembrie 1989.”

	1. Alineatul (1) al articolului 1 se modifică şi va avea următorul cuprins:
“(1) Prin prezenta ordonanţă de urgenţă se recunoaşte calitatea de luptător în rezistenţa anticomunistă persoanelor condamnate pentru infracţiuni din motive politice sau supuse din motive politice unor măsuri administrative abuzive în perioada 6 martie 1945 - 22 decembrie 1989.”
          Autor: Comisia juridică, de disciplină şi imunităţi.

	    Îndreptarea unei erori materiale.

	4
	        Art.2. . . . . . . . . . . . . .
      (2) Prevederile prezentei ordonanţe de urgenţă nu se aplică persoanelor condamnate pentru infracţiuni împotriva umanităţii sau celor în cazul cărora s-a dovedit că au desfăşurat o activitate fascistă în cadrul unei organizaţii sau mişcări de acest fel.

	2. Alineatul (2) al articolului 2 se modifică şi va avea următorul cuprins:
„(2) Prevederile prezentei ordonanţe de urgenţă nu se aplică persoanelor condamnate pentru infracţiuni contra umanităţii sau celor în cazul cărora s-a dovedit că au desfăşurat o activitate cu caracter fascist în cadrul unei organizaţii sau mişcări de acest fel.”


	          Nemodificat.
	

	5
	Art. 4. - (1) Se înfiinţează Comisia pentru constatarea calităţii de luptător în rezistenţa anticomunistă, denumită în continuare Comisie, cu  sediul în Bucureşti, la Ministerul Justiţiei, compusă din:

   a) 3 reprezentanţi ai Asociaţiei Foştilor Deţinuţi Politici din România, desemnaţi de către organele de conducere ale asociaţiei;
   b) 2 reprezentanţi ai Ministerului Justiţiei, numiţi prin ordin al ministrului justiţiei;
   c) 2 reprezentanţi ai Ministerului de Interne, numiţi prin ordin al ministrului de interne.


	3. Alineatul (1) al articolului 4 se modifică şi va avea următorul cuprins: 
„(1) Se înfiinţează Comisia pentru constatarea calităţii de luptător în rezistenţa anticomunistă, denumită în continuare Comisie, entitate fără personalitate juridică, compusă din:
   a) 3 reprezentanţi ai Asociaţiei Foştilor Deţinuţi Politici din România, desemnaţi de către organele de conducere ale asociaţiei;
   b) 2 reprezentanţi ai Ministerului Justiţiei, numiţi prin ordin al ministrului justiţiei;
   c) 2 reprezentanţi ai Ministerului Administraţiei şi Internelor, numiţi prin ordin al ministrului administraţiei şi internelor.”
	          Nemodificat.
	

	6
	        Art.5. - (3) Comisia este obligată ca, în termen de  15 zile  de la primirea cererii, dacă aceasta nu este însoţită de actele doveditoare, să  solicite documente, date sau informaţii necesare soluţionării cererii de la instituţiile publice care le deţin.

	         4. Alineatul (3) al articolului 5 se modifică şi va avea următorul cuprins:

„(3) Dacă cererea nu este însoţită de actele doveditoare necesare, Comisia este obligată să solicite documente, date sau informaţii de la instituţiile publice care le deţin.” 


	          Nemodificat.
	

	7
	_____________
	         5. La articolul 5, alineatul (4), după litera f) se introduce o nouă literă, lit.g), cu următorul cuprins: 
„g) Ministerul Muncii, Solidarităţii Sociale şi Familiei.” 


	          Nemodificat.
	

	8
	       Art.5. - (5) Comisia este obligată să se pronunţe asupra cererii în termen de cel mult 30 de zile de la primirea acesteia, dacă este însoţită de acte doveditoare, sau, după caz, de la primirea documentelor, datelor sau informaţiilor prevăzute în alin. (3), prin decizie motivată, semnată de preşedintele  Comisiei.  

	       6. Alineatul (5) al articolului 5 se modifică şi va avea următorul cuprins: 
        „(5) Comisia este obligată să se pronunţe asupra cererii în termen de cel mult 30 de zile de la primirea acesteia, dacă este însoţită de acte doveditoare sau, după caz, de la primirea documentelor, datelor sau informaţiilor prevăzute de alin. (3), prin decizie motivată, în cazul respingerii cererii, şi prin decizie-tip, în cazul admiterii acesteia. Modelul deciziei tip se stabileşte prin hotărâre a Guvernului.”
	         Nemodificat.
	

	9
	         Art. 6 – (1)  În cazul în care  se constată că persoana  condamnată sau  supusă unei  măsuri administrative se încadrează în prevederile prezentei  Ordonanţe de urgenţă, Comisia pentru  constatarea  calităţii de luptător în rezistenţa  anticomunistă,  soluţionând  cererea,  prin decizie,  acordă calitatea  de luptător în rezistenţa  anticomunistă persoanei în favoarea  căreia s-a  introdus cererea  sau respinge  cererea  de constatare.

	          7. Alineatul (1) al articolului 6 se abrogă. 

	        Nemodificat.
	

	10
	_____________
	          8. După alineatul (1) al articolului 6 se introduce un nou alineat, alin.(11), cu următorul cuprins: 

„(11) Comisia este reprezentată în justiţie de Ministerul Justiţiei.”

	        Nemodificat.
	

	11
	        Art.7. –(1)  . . . . . . . . . . . . 
       a) restituirea, în condiţiile legii, în natură sau, dacă aceasta nu este posibilă, prin echivalent a bunurilor confiscate;
	           9. La articolul 7 alineatul (1), litera a) se modifică şi va avea următorul cuprins: 
„a) restituirea, în condiţiile legii, în natură sau, dacă aceasta nu este posibilă, prin echivalent, a bunurilor confiscate. Decizia pentru constatarea calităţii de luptător în rezistenţa anticomunistă poate fi folosită ca probă în faţa instituţiilor abilitate a dispune restituirea în natură sau prin echivalent a bunurilor confiscate, în ceea ce priveşte aprecierea caracterului politic al infracţiunilor a căror săvârşire a atras măsura confiscării.”   


	        Nemodificat.
	

	12
	__________________
	            Art. II. - Se acordă un nou termen de 6 luni de la data intrării în vigoare a prezentei legi, în care persoanele condamnate sau supuse unei măsuri administrative abuzive ori, după decesul acestora, soţul sau rudele până la gradul al patrulea inclusiv, pot depune cerere pentru constatarea calităţii de luptător în rezistenţa anticomunistă.
	          Art. II. - Se acordă un  termen de 6 luni de la data intrării în vigoare a prezentei legi, în care persoanele condamnate sau supuse unei măsuri administrative abuzive ori, după decesul acestora, soţul sau rudele până la gradul al patrulea inclusiv, pot depune cerere pentru constatarea calităţii de luptător în rezistenţa anticomunistă. 
        Autor: domnul deputat George Băeşu.

	         Pentru corectitudinea exprimării.

	13
	_____________________
	           Art. III. – La intrarea în vigoare a prezentei legi, articolele II şi III din Ordonanţa  Guvernului nr. 64/2002 pentru modificarea Ordonanţei de urgenţă a Guvernului nr. 214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România, publicată în Monitorul Oficial al României, Partea I, nr. 647 din 31 august 2002, aprobată cu modificări prin Legea nr.670/2002, se abrogă.
	        Art. III. – La intrarea în vigoare a prezentei legi, articolele II şi III din Ordonanţa  Guvernului nr. 64/2002 pentru modificarea şi completarea Ordonanţei de urgenţă a Guvernului nr. 214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România, publicată în Monitorul Oficial al României, Partea I, nr. 647 din 31 august 2002, aprobată cu modificări prin Legea nr.670/2002, se abrogă.
       Autor: Comisia juridică.

	       Pentru îndreptarea unei  erori materiale.

	14
	_________________
	            Art.IV. - Ordonanţa de urgenţă a Guvernului nr. 214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România, publicată în Monitorul Oficial al României, Partea I, nr. 650 din 30 decembrie 1999, aprobată cu modificări şi completări prin Legea nr. 568/2001, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.


	         Nemodificat.

